Správa zo zahraničnej pracovnej cesty 
1.  Účastník ZPC:
Ing. Rastislav Braďura, 
Centrum vedecko-technických informácií SR, Lamačská cesta 8/A, 811 24 Bratislava, Národný delegát H2020 Programového výboru Podpora pre MSP a Prístup k prostriedkom rizikového financovania, 
Jazyk: AJ

2.  Zahraničná pracovná cesta:
Belgické kráľovstvo, Brusel
vykonaná v dňoch 18. februára – 19. februára 2018
Európska komisia, DG Research and Innovation, DG Enterprise and Industry, EASME
Prekročenie hraníc SR/Rakúsko 18.02.2018, 13:20
Prekročenie hraníc Rakúsko/SR 19.02.2018, 22:40
Sedemnáste zasadnutie Programového výboru pre Inovácie v MSP a Prístup k prostriedkom rizikového financovania
Pobytové náklady a iné výdavky si hradil účastník sám. Letenku hradí EK.

3.  Rámcový program pobytu:
19.02.2018 10:00 – 17:00 Európska komisia, Albert Borschette, rue Froissart, 1040 Brusel, Belgicko
Sedemnáste zasadnutie Programového výboru pre Inovácie v MSP a Prístup k prostriedkom rizikového financovania

4.  Stručný priebeh rokovaní, resp.  študijného pobytu:

Predmetom sedemnásteho zasadnutia Programového výboru Inovácie pre MSP a Prístup k prostriedkom rizikového financovania bola nasledovná agenda:
1.	Privítanie a úvod
o	Schválenie programu zasadnutia
o	Schválenie zápisu zasadnutia uskutočneného 12. októbra 2017
2.	Pracovný program „EIC pilot“: súčasný stav a vyhliadky

3.	Pracovný program „Inovácie v MSP

o	Pracovný program 2018- 2020: prvý návrh na zmenu a súčasný stav
o	Pracovný program 2016- 2017: súčasný stav

4.		Pracovný program „Prístup k prostriedkom rizikového financovania": súčasný stav

o	Pracovný program 2016- 2017 
o	Pracovný program 2018- 2020

5.	Ostatné 
o	Expertná skupina na štátnu pomoc: súčasný stav
o	Pan-European Venture Capital Fund-of-Funds: súčasný stav

o	Enterprise Europe Network: návrh fungovania

Európska rada pre inovácie (EIC)
EIC vo svojom pilotnom programe zahŕňa podporu prelomových inovácií prostredníctvom:
	SME Instrument
MSP, vrátane nových spoločností a startupov, z akéhokoľvek sektora. Nie sú stanovené podporované sektory, absolútne sa uplatňuje prístup zdola. Fáza 1 – štúdia uskutočniteľnosti, Fáza 2 – od idey ku konceptu, Fáza 3 – komercializácia. Podporné mechanizmy – koačing a mentoring. Rozpočet na jednotlivé roky: 2018 - 479.74 mil. Eur, 2019 - 552.26 mil. EUR, 2020 - 600.99 mil. EUR.
	Fast Track to Innovation
FTI sa zameriava na relatívne vyspelé, prelomové nové technológie, koncepcie, procesy a obchodné modely, ktoré potrebujú konečný vývoj, aby mohli formovať nový trh a dosiahnuť širšie nasadenie. Rozpočet predstavuje 100 mil. Eur na každý z troch rokov.
	FET Open
Nové nápady pre radikálne nové technológie. Cieľom FET-Open je vybudovať vedúce postavenie Európy pri využívaní budúcich technológií. Hľadá možnosti dlhodobého prínosu pre občanov, hospodárstvo a spoločnosť. Jeho cieľom je mobilizovať najkreatívnejšie a najpokrokovejšie európske výskumné špičky zo všetkých disciplín, aby spolupracovali a skúmali oblasti, ktoré sa môžu stať vedúcou technologickou paradigmou budúcnosti. Projekty majú reflektovať špičkový interdisciplinárny výskum s vysokým rizikom a vysokým vplyvom s nasledujúcimi základnými charakteristikami: radikálne vízie, prelomové technologické smerovanie a vysoko ambiciózny interdisciplinárny výskum.

EIC Horizon Prizes
EIC Prizes majú za cieľ podporiť prelomové inovácie medzi sektormi podporou špičkových riešení, ktoré prinášajú veľký prínos pre občanov a spoločnosť.
Vyhlásené sú nasledovné súťaže:
'Innovative Batteries for eVehicles' s rozpočtom 10 mil. EUR
'Fuel from the Sun: Artificial Photosynthesis' s rozpočtom 5 mil. EUR
'Early Warning for Epidemics' s rozpočtom 5 mil. EUR
'Blockchains for Social Good' s rozpočtom 5 mil. EUR
'Low-Cost Space Launch' s rozpočtom 10 mil. EUR
'Affordable High-Tech for Humanitarian Aid' s rozpočtom 5 mil. EUR

Podporné akcie EIC:
1.	EIC komunita hodnotiteľov
2.	EIC platforma
3.	EIC podujatia
4.	Expertná skupina na podporu dizajnovania EIC
5.	Využívanie crowdfundingu, umelej inteligencie, blockchain a iných nováatorských prístupov na pomoc hodnotenia návrhov prelomových a trhy vytvárajúcich inovácií

Vízie a ciele EEN na roky 2020 a neskôr:

1. Skombinovať prístup "bez nesprávnych dverí" úvodného prístupu k všetkým malým a stredným podnikom s dôkladnejšou službou pre MSP, ktoré majú potenciál inovovať, súťažiť a rásť na jednotnom trhu a vo väčšej miere vytvárať pracovné miesta;
2. Zabezpečiť, aby v celej sieti existoval prístup orientovaný na klienta, pričom konzorciá spolupracujú na podpore inovácie, rastu a internacionalizácie klienta;
3. Presne vymedziť a vytvoriť nové kľúčové ukazovatele výkonnosti (KPI) a spoločné normy a postupy v konzorciách a medzi nimi, venovať pozornosť minimalizácii alebo znižovaniu administratívnej záťaže;
4. Zvýšiť svoju podporu vzdelávaniu MSP, zručnostiam a konkurencieschopnosti, najmä prechodom od čisto informačných podujatí k službám, ktoré zahŕňajú zložku budovania kapacít, s využitím interaktívnych a inovatívnych nástrojov;
5. Zaviesť "poradcov na mieru", aby poskytovali poradenstvo šité na mieru začínajúcim podnikateľom;
6. Lepšie komunikovať a koordinovať na regionálnej úrovni a aktívnejšie sa podieľať na iných regionálnych iniciatívach a stratégiách, ako sú platformy inteligentnej špecializácie;
7. Vypracovať plán na zvýšenie viditeľnosti na miestnej, regionálnej a európskej úrovni s cieľom zabezpečiť, aby sa EEN stala prirodzeným prvým prístavom pre MSP s potenciálom inovácie a internacionalizácie;
8. Nadviazať na skúsenosti svojich KAM v oblasti inovácií s cieľom prispieť k príjemcom existujúceho nástroja MSP a potenciálnym príjemcom EIC a pomôcť MSP využívať otvorené inovačné ekosystémy;
9. Pomôcť malým a stredným podnikom vyvážať v rámci jednotného trhu, ako aj v širšom rozsahu, ďalej zlepšovať prácu a organizáciu centier obchodnej spolupráce s tretími krajinami;
10. Zlepšiť poskytované služby v oblasti prístupu k financiám.

Štátna pomoc

Plánovaná expertná skupina pre otázky štátnej pomoci nebude vytvorená a otázky štátnej pomoci budú riešenie na úrovni jednotlivých DG, s cieľom zjednodušiť aplikáciu štátnej pomoci pri národnom financovaní projektov, ktoré nezískali financovanie v rámci H2020

Nasledujúce termíny zasadnutia programového výboru: 
18.5.2018
11.9.2018
13.11208

5.  Odporúčané závery:
Pripraviť opatrenia / podujatia / workshopy na oboznámenie potenciálnych slovenských žiadateľov so zmenami, ktoré prináša pilot EIC.

6.   Prehľad prinesenej dokumentácie a miesto jej uloženia
Prezentácie zo 17. zasadnutia Programového výboru pre Inovácie v MSP a Prístup k prostriedkom rizikového financovania

7.   Osobitne vyhodnotený očakávaný prínos ZPC
Získané informácie a poznatky prispejú k participácii a úspešnosti slovenských subjektov v H2020.

8.    Spôsob zverejnenia výsledkov ZPC, prenos získaných informácií
Správa zo ZPC je zverejnená na www.minedu.sk
Súhlasím so zverejnením správy na internete

Správu vypracoval: Ing. Rastislav Braďura			  		.........................		
Dátum: 28.02.2018

Správu schválil:  prof. RNDr. Ján TURŇA, CSc., generálny riaditeľ 		.........................